ພວກຍົກຍ້າຍຖິ່ນຖານ 1,600 ຄົນ ສູນເສຍຊີວິດ ຢູ່ໃນທະເລ ເມດີເທີ​ເຣນຽນ ໃນປີນີ້ 
ອົງການກ່ຽວກັບພວກ​ຍົກ​ຍ້າຍ​ຖິ່ນ​ຖານສາກົນ ຫຼື IOM ກະປະມານວ່າ 23,000 ຄົນ ໄດ້ສູນເສຍຊີວິດ ນັບຕັ້ງແຕ່ປີ 2014 ເປັນຕົ້ນມາ ໃນຂະນະທີ່ພະຍາຍາມຂ້າມທະເລເມດີ​ເທີ​ເຣນຽນໃນພວກເຮືອທີ່ບໍ່ແໜ້ນໜາ ຫຼືເຮືອຢາງ.
ເຫດການເຮືອລຳນຶ່ງຈົມນ້ຳ ທີ່ມີຫຼາຍກວ່າ 30 ຄົນຢູ່ເທິງເຮືອໃນອາທິດນີ້ ເປັນໂສກນາຕະກຳທີ່ຮ້າຍແຮງສຸດ ໃນການອົບພະຍົບ ມາເຖິງປັດຈຸບັນນີ້ ຢູ່ໃນຊ່ອງແຄບຂອງອັງກິດ ອີງຕາມລາຍງານຂອງອົງການຂ່າວເອພີ ຢ່າງໃດກໍຕາມຊາກເຮືອຕ່າງໆຂອງພວກອົບພະຍົບທີ່ມີຂະໜາດໃຫຍ່ດັ່ງກ່າວ ບໍ່ແມ່ນເລື້ອງທີ່ທຳມະດາເລີຍ ຢູ່ໃນນ່ານນ້ຳອ້ອມຮອບເຂດຊາຍແດນທາງກ້ຳໃຕ້ຂອງຢູໂຣບ ສະເພາະແຕ່ປີດຽວນີ້ ບັນດາເຈົ້າໜ້າທີ່ອົງການສະຫະປະຊາຊາດ ກະປະມານວ່າ 1,600 ຄົນ ໄດ້ເສຍຊີວິດ ຫຼືຫາຍສາບສູນຢູ່ໃນທະເລເມດີເທີເຣນຽນ ອັນເປັນເສັ້ນທາງຫຼັກ ໄປຍັງຢູໂຣບສຳລັບພວກອົບພະຍົບທັງຫຼາຍ ທີ່ພະຍາຍາມເດີນທາງເຂົ້າໄປໃນທະວີບດັ່ງກ່າວ ໂດຍການຊ່ອຍເຫຼືອຂອງພວກລັກລອບຄ້າມະນຸດ ຈຳນວນຂອງຜູ້ເສຍຊີວິດແມ່ນສູງກວ່າໃນປີກາຍນີ້ ແຕ່ກໍບໍ່ໝາຍຄວາມວ່າ ເປັນໂຕເລກໂດຍສະເພາະ ອົງການກ່ຽວກັບພວກຍົກຍ້າຍຖິ່ນຖານສາກົນ ຫຼື IOM ກະປະມານວ່າ 23,000 ຄົນ ໄດ້ສູນເສຍຊີວິດ ນັບຕັ້ງແຕ່ປີ 2014 ເປັນຕົ້ນມາ ໃນຂະນະທີ່ພະຍາຍາມຂ້າມທະເລເມດີເຕຣານຽນໃນພວກເຮືອທີ່ບໍ່ແໜ້ນໜາ ຫຼືເຮືອຢາງ ຈຶ່ງເຮັດໃຫ້ຈຳນວນສູງຂຶ້ນເຖິງຫຼາຍກວ່າ 5,000 ຄົນໃນປີ 2016 ໃນຊ່ວງໄລຍະດຽວກັນໃນປີທີ 7 ນັ້ນ ປະມານ 166 ຄົນໄດ້ເສຍຊີວິດຢູ່ໃນຊ່ອງແຄບຂອງອັງກິດ ເມື່ອອາທິດແລ້ວນີ້ 85 ຄົນ ໄດ້ເສຍຊີວິດຢູ່ໃນສອງເຫດການທີ່ເກີດຂຶ້ນຕ່າງກັນ ໃນຂະນະທີ່ພວກເຂົາພະຍາຍາມເດີນທາງຈາກລີເບຍໄປຫາອີຕາລີ ອີງຕາມການກ່າວຂອງທ່ານຟລາຍີໂອ ດີ ຈີອາໂຄໂມ ໂຄສົງຂອງອົງການ IOM ຢູ່ໃນອີຕາລີ ເຫດໂສກນາຕະກຳເຫຼົ່ານັ້ນ ບໍ່ຄ່ອຍໄດ້ຮັບຮູ້ຮັບເຫັນຢູ່ໃນຢູໂຣບເລີຍ ທ່ານດີ ຈີອາໂຄໂມ ໄດ້ເວົ້າວ່າ ປີນີ້ເປັນປີທີ່ມີອົບພະຍົບໄປໃນເສັ້ນທາງຫາຢູໂຣບທີ່ຫຼາຍທີ່ສຸດແລະຮ້າຍແຮງທີ່ສຸດ ແມ່ນຢູ່ພາກກາງຂອງທະເລເມດີເຕຣານຽນ ບ່ອນທີ່ຫຼາຍໆຄົນໄດ້ເດີນທາງຢູ່ໃນເຮືອຕ່າງໆທີ່ແອອັດ ຈາກລີເບຍ ແລະຕູນີເຊຍ ແລະໃນບາງກໍລະນີ ຈາກປະເທດເທີກີ ພຸ້ນກໍມີ ເພື່ອມຸ້ງໜ້າໄປອີຕາລີ ປະມານ 60,000 ຄົນ ໄດ້ເດີນ ທາງຮອດອີຕາລີ ໂດຍທາງທະເລໃນປີນີ້ ແລະປະມານ 1,200 ຄົນໄດ້ເສຍຊີ ວິດ ຫຼື ຫາຍສາບສູນໃນເສັ້ນທາງຂອງການເດີນທາງ ອີງຕາມອົງການຂ້າຫຼວງໃຫຍ່ເພື່ອອົບພະຍົບຂອງສະຫະປະຊາຊາດ ຫຼື UNHCR